
RAPORT DE SPECIALITATE
privind mandatarea reprezentanților Municipiului Timișoara în Adunarea Generală a Acționarilor la Societatea HORTICULTURA S.A. pentru aprobarea situațiilor financiare ale societății aferente anului 2022

Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea HORTICULTURA S.A. pentru aprobarea situațiilor financiare ale societății aferente anului 2022;
	Având în vedere adresa Societății HORTICULTURA S.A înregistrată la Primăria Municipiului Timișoara cu nr. MTM2023-005574/11.05.2023;
	Având în vedere Decizia Consiliului de Administrație HORTICULTURA S.A. nr. 2/09.05.2023 prin care a fost aprobat bilanțul contabil al Horticultura S.A. la 31.12.2022;
Având în vedere Hotărârea Consiliului Local al Municipiului Timișoara nr. 444/23.11.2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul;
Facem următoarele precizări:
Societatea HORTICULTURA S.A., prin adresa nr. MTM2023-005574/11.05.2023 solicită avizarea de către Consiliul Local al Municipiului Timișoara, în calitate de acționar unic, a bilanțului contabil al anului 2022. Se anexează adresei următoarele:
- Decizia Consiliului de Administrație Horticultura S.A. nr. 2/09.05.2023;
- Memoriul justificativ privind alocarea profitului net în întregime surselor proprii de finanțare 
- Raportul auditorului independent al Societății Horticultura S.A. pe anul 2022;
- Raportul de gestiune al Societății Horticultura S.A. pe anul 2022;
- Declarație în conformitate cu prevederile art. 30 din Legea contabilității nr. 82/1991;
- Situațiile financiare anuale ale Societății Horticultura S.A. Timișoara la 31.12.2022.
	Astfel, având în vedere dispozițiile art. 2 alin. (2) din Hotărârea Consiliului Local nr.  444/23.11.2021, hotărârile adunării generale ale acționarilor vor fi precedate de hotărâri ale consiliului local prin care se acordă mandat pentru exprimarea poziției acționarului cu privire la punctele de pe ordinea de zi ce urmează a fi aprobate de adunarea generală a acționarilor.
Luând în considerare prevederile art. 3 pct. 2. lit. a) din Ordonanța de Urgență a Guvernului nr. 109/2011 privind guvernanța corporativă a întreprinderilor publice, cu modificările și completările ulterioare, autoritatea publică tutelară are competența de a numi
Reprezentanţii unităţii administrativ-teritoriale în adunarea generală a acţionarilor şi să aprobe mandatul acestora.
	Având în vedere dispozițiile art. 111 alin. (2) din Legea societăților nr. 31/1990, În afară de dezbaterea altor probleme înscrise la ordinea de zi, adunarea generală este obligată:
a) să discute, să aprobe sau să modifice situațiile financiare anuale, pe baza rapoartelor prezentate de consiliul de administrație, respectiv de directorat și de consiliul de supraveghere, de cenzori sau, după caz, de auditorul financiar, și să fixeze dividendul; 
	În conformitate cu prevederile art. 121 din Legea nr. 31/1990 privind societățile, republicată, cu modificările și completările ulterioare, acţionarii reprezentând întreg capitalul social vor putea, dacă nici unul dintre ei nu se opune, să ţină o adunare generală şi să ia orice hotărâre de competenţa adunării, fără respectarea formalităţilor cerute pentru convocarea ei.
În conformitate cu prevederile art. 125 din Legea nr. 31/1990 privind societățile, republicată, cu modificările și completările ulterioare, acţionarii pot participa şi vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Având în vedere prevederile legale expuse în prezentul raport, apreciem că Proiectul de hotărâre privind mandatarea reprezentanților Municipiului Timișoara în Adunarea Generală a Acționarilor la Societatea HORTICULTURA S.A. pentru aprobarea situațiilor financiare ale societății aferente anului 2022, îndeplinește condițiile pentru a fi supus dezbaterii și aprobării plenului consiliului local. 
   


Director Economic,				                              Consilier BGCMSISP,
  Steliana Stanciu				                                    Violeta Lazăr

